Diari Oficial de la Generalitat Valenciana


Sumari del DOGV 8274, del 16-04-2018 (2018/3633)

RESOLUCIÓ d'11 d'abril de 2018, del director de l'Agència Valenciana de Foment i Garantia Agrària, mitjançant la qual s'estableix la convocatòria d'ajudes per al foment de sistemes agraris d'interés per a les aus estepàries contingudes en el Programa de desenvolupament rural de la Comunitat Valenciana 2014-2020, corresponents a la mesura d'agroambient i clima.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8274

Data del DOGV
:   16-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3633


Data del document
:   04-03-2015

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ d'11 d'abril de 2018, del director de l'Agència Valenciana de Foment i Garantia Agrària, mitjançant la qual s'estableix la convocatòria d'ajudes per al foment de sistemes agraris d'interés per a les aus estepàries contingudes en el Programa de desenvolupament rural de la Comunitat Valenciana 2014-2020, corresponents a la mesura d'agroambient i clima. [2018/3633]  
De conformitat amb el que es disposa en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 77.4.3 últim punt, de la Llei 14/2005, de 23 de desembre, de la Generalitat, de mesures fiscals, de gestió financera i administrativa, i d'organització de la Generalitat i, per raó de la competència establida en l'article 13.1 del Decret 123/2006, de 8 de setembre, del Consell, pel qual aprova l'Estatut de l'Agència Valenciana de Foment i Garantia Agrària, s'emet la present resolució.  
En aplicació de l'article 7.4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que les ajudes regulades en la present convocatòria són compatibles amb la política comunitària de competència, d'acord amb l'article 81.2 del Reglament (UE) 1305/2013, del Parlament Europeu i del Consell, de 17 de desembre de 2013, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER), segons el qual els articles 107, 108 i 109 del Tractat de Funcionament de la Unió Europea (TFUE) no seran aplicables als pagaments efectuats pels estats membres en virtut i de conformitat amb el dit Reglament, ni al finançament suplementari nacional previst en l'article 82, dins de l'àmbit d'aplicació de l'article 42 del TFUE.  
  
  
Apartat 1. Disposicions que estableixen les bases reguladores de l'ajuda convocada:  
A les presents ajudes els resulta aplicable el que preveuen:  
- Ordre 5/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual s'estableixen les bases reguladores aplicables al conjunt de pagaments directes a l'agricultura i la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural (DOGV 7478, 4 de març).  
- Ordre 8/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a les mesures d'agroambient i clima, contingudes en el Programa de Desenvolupament Rural de la Comunitat Valenciana i cofinançades pel FEADER (DOGV 7478, 4 març).  
- Ordre 8/2018, de 14 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 8/2015, 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a la mesura d'agroambient i clima, contingudes en el Programa de Desenvolupament Rural de la Comunitat Valenciana 2014-2020 i cofinançada pel Fons Europeu Agrícola de Desenvolupament Rural (FEADER) (DOGV 8242, 26 febrer).  
- Reial decret 1075/2014, de 19 de desembre, sobre l'aplicació a partir de 2015 dels pagaments directes a l'agricultura i a la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural i les seues modificacions.  
- Reial decret 1077/2014, de 19 de desembre, pel qual es regula el sistema d'informació geogràfica de parcel·les agrícoles, i les seues modificacions.  
- Reial decret 1078/2014, de 19 de desembre, pel qual s'estableixen les normes de la condicionalitat que han de complir els beneficiaris que reben pagaments directes, determinades primes anuals de desenvolupament rural, o pagaments en virtut de determinats programes de suport al sector vitivinícola, i les seues modificacions.  
  
Apartat 2. Crèdits pressupostaris als quals s'imputa la subvenció.  
  
El pagament de les ajudes previstes en l'apartat sisé de l'Ordre 8/2018, de 14 de febrer, de la Conselleria d'Agricultura, Medi ambient, Canvi Climàtic i Desenvolupament Rural, s'efectuarà a càrrec del capítol IV de la línia ES832000 (fons FEADER) del pressupost de despeses de l'Agència Valenciana de Foment i Garantia Agrària i corresponent a l'aplicació a la Comunitat Valenciana de la Política Agrícola Comuna. El límit pressupostari per a l'ajuda al foment de sistemes agraris d'interés per a les aus estepàries és de 50.000 euros per a 2018, 350.000 euros per a 2019, 200.000 euros per a 2020, 200.000 euros per a 2021 i 200.000 euros per a 2022.  
Les ajudes esmentades estan cofinançades pel FEADER, el Ministeri d'Agricultura i Pesca, Alimentació i Medi Ambient i la Generalitat i s'emmarquen en el Programa de Desenvolupament Rural de la Comunitat Valenciana 2014-2020 vigent.  
  
Apartat 3. Relació de les ajudes concretes vinculades a la sol·licitud única convocades mitjançant la present resolució i remissió a la normativa estatal que conté els requisits concrets a complir en cada règim.  
  
Mitjançant la present resolució es convoquen les ajudes relatives al foment de sistemes agraris d'interés per a les aus estepàries, recollides en l'apartat sisé de l'Ordre 8/2018, de 14 de febrer, de la Conselleria d'Agricultura, Medi ambient, Canvi Climàtic i Desenvolupament Rural, per la qual es modifica l'Ordre 8/2015, 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a la mesura d'agroambient i clima, continguda en el Programa de Desenvolupament Rural de la Comunitat Valenciana 2014-2020 i cofinançada pel Fons Europeu Agrícola de Desenvolupament Rural (FEADER). En concret, per a poder accedir a aquesta ajuda hauran de complir-se les condicions establides en l'article 20 quater de l'esmentada Ordre. Aquesta ajuda està integrada en la Sol·licitud Única d'Ajuda que ha sigut convocada mitjançant una Resolució de 25 de gener de 2018, del director de l'Agència Valenciana de Foment i Garantia Agrària i li serà aplicable tot el que es referix a la forma de sol·licitud, documentació de caràcter general, valoració, termini de resolució, òrgans competents, controls, compatibilitat, recursos i la resta de qüestions que no siguen pròpies de l'ajuda en concret i siguen comuns amb el que establix l'esmentada resolució.  
  
Apartat 4. Termini de presentació de la sol·licitud única.  
1. Les ajudes convocades en la present resolució se sol·licitaran a través de la sol·licitud que atendrà el contingut mínim previst en l'article 91 i següents i en l'annex VII del Reial decret 1075/2014, de 19 de desembre. L'emplenament de sol·licituds es realitzarà a través de l'aplicació informàtica AGRORED que estarà a la disposició de les persones interessades en les seus de les oficines comarcals d'agricultura, en les direccions territorials d'agricultura i en les oficines de les entitats col·laboradores acreditades per a això. S'utilitzarà la unitat registral telemàtica de la conselleria amb competències matèria d'agricultura i ramaderia per a la presentació, pels ciutadans, de sol·licituds, escrits i comunicacions que es realitzen per via telemàtica, relatius als procediments administratius vinculats a la sol·licitud única i a partir del moment en què estiga disponible el servei en la seu electrònica de la Generalitat Valenciana.  
2. El termini de presentació de les sol·licituds d'ajuda per al foment de sistemes agraris d'interés per a les aus estepàries a través de la sol·licitud única per a l'any 2018 finalitzarà el dia 30 d'abril. Es consideraran així mateix les possibles modificacions de termini que es puguen establir en la normativa estatal.  
  
Apartat 5. Documentació de caràcter general que preceptivament ha de presentar-se juntament amb la sol·licitud única  
1. Model de sol·licitud que contindrà necessàriament la informació mínima prevista en l'article 91 i següents i en l'annex VII del Reial decret 1075/2014, de 19 de desembre. A l'efecte d'identificació i localització, conforme al que estableix l'article 92 del Reial decret 1075/2014, tots els sol·licitants tenen l'obligatorietat de delimitar gràficament i en format digital les parcel·les agrícoles de la seua explotació.  
  
2. Quan s'actue a través de representant legal, es presentarà el document acreditatiu de l'existència de la representació per qualsevol mitjà vàlid en dret que deixe constància fidedigna de la seua existència.  
  
3. Document de comunitats de béns, en el qual conste necessàriament el contingut previst en l'article 2 de l'Ordre 5/2015, de 27 de febrer, de la Conselleria de Presidència i Agricultura, Pesca, Alimentació i Aigua.  
4. Document de domiciliació bancària, només en els casos en els quals no figuren donats d'alta en el Registre de Tercers de l'Agència Valenciana de Foment i Garantia Agrària (GTA) o bé que s'haja produït un canvi de compte bancari.  
5. En cas de persones jurídiques, estatuts i/o escriptura de constitució de l'entitat titular de l'explotació. A més, les persones jurídiques (excepte cooperatives), hauran de declarar el nom, CIF i la relació de socis, indicant el % de la seua participació en el capital social.  
6. Les persones jurídiques i grups de persones físiques i jurídiques a les quals es refereix la lletra b) de l'apartat 4 de l'article 8 del Reial decret 1075/2014, de 19 de desembre, hauran de declarar i acreditar fefaentment el total d'ingressos agraris percebuts en el període impositiu més recent. L'autoritat competent podrà determinar l'obligatorietat de realitzar també la declaració corresponent als dos exercicis fiscals anteriors.  
  
Apartat 6. Documentació de caràcter específic que addicionalment ha de presentar-se juntament amb la sol·licitud única segons el tipus concret d'ajuda sol·licitada  
Tota la documentació de caràcter específic es regularà conforme a l'annex VII del Reial decret 1075/2014, de 19 de desembre.  
Els titulars de sol·licitud única realitzaran la seua declaració a l'efecte d'inscripció o actualització de dades de la seua explotació en REGEPA a través de la mateixa sol·licitud.  
A més els sol·licitants de l'ajuda que es convoca mitjançant la present resolució hauran d'aportar documentació acreditativa de la formació sobre els compromisos agroambientals que assumiran, i d'haver participat en activitats d'informació i assessorament.  
  
Apartat 7. Termini de resolució i indicació dels òrgans competents per a la instrucció i resolució del procediment  
1. Tenint en compte el que preveuen les ordres reguladores de les ajudes que figuren en l'apartat 3 d'aquesta resolució, i més concretament, de conformitat amb l'Acord de 13 de setembre de 2011, pel qual es deleguen les funcions d'autorització del pagament de fons FEAGA entre l'organisme pagador i els diferents òrgans administratius de la Conselleria d'Agricultura, Pesca, Alimentació i Aigua i l'Acord de 26 d'abril de 2012, pel qual es deleguen les funcions d'autorització del pagament de fons FEADER entre l'organisme pagador i els diferents òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient, i de la Conselleria de Governació, la competència per a resoldre els expedients d'ajudes correspon a la directora general de Desenvolupament Rural i Política Agrària Comuna.  
2. La resolució i pagament de les ajudes recollides en l'Ordre 8/2018, de 14 de febrer, de la Conselleria d'Agricultura, Medi Ambient, Canvi Climàtic i Desenvolupament Rural (que modifica l'Ordre 8/2015, de 27 de febrer), es realitzarà d'acord amb el que estableix l'article 22 d'aquesta norma, el termini màxim per a dictar i notificar la resolució d'ajudes és de sis mesos des que haja finalitzat el termini de presentació de sol·licituds, conforme l'article 25 de la Llei 38/2003, de 17 de novembre, general de subvencions. Transcorregut aquest termini sense que s'haja dictat i notificat la resolució, s'entendrà desestimada la sol·licitud.  
3. La resolució i els actes administratius es notificaran a les persones interessades els drets i interessos de les quals es vegen afectats conforme al que estableix l'article 40 i següents de la Llei 39/2015, d'1 d'octubre, del procediment administratiu comú de les administracions públiques.  
  
Apartat 8. Controls  
1. Totes les sol·licituds de les ajudes recollides en l'Ordre 8/2018, de 14 de febrer, de la Conselleria d'Agricultura, Medi Ambient, Canvi Climàtic i Desenvolupament Rural (que modifica l'Ordre 8/2015, de 27 de febrer), seran sotmeses als controls administratius necessaris per a verificar el compliment dels requisits exigits per a la concessió d'aquestes ajudes.  
2. La conselleria amb competències en matèria d'agricultura i ramaderia establirà un pla de controls sobre el terreny, que inclourà com a mínim els percentatges de control que s'estableixen en els articles 30 i 31 del Reglament d'execució núm. 809/2014 de la Comissió, de 17 de juliol de 2014.  
3. D'acord amb l'article 11 del Reial decret 1075/2015, de 29 de desembre, en cap cas es concediran pagaments per superfícies que es troben en estat d'abandó i la declaració de superfícies agràries en les quals es comprove a través dels controls d'admissibilitat (bé administratius, bé sobre el terreny) que no es compleixen les activitats de manteniment podran ser considerats casos de creació de condicions artificials per a obtindre el benefici de les ajudes i estaran subjectes al règim de penalitzacions previst en l'article 102 del reial decret esmentat.  
  
  
Apartat 9. Compatibilitat dels règims d'ajuda  
1. El beneficiari haurà de comunicar a l'òrgan concedent, bé en la seua sol·licitud d'ajuda o bé en qualsevol altre moment de la vigència de l'expedient, l'obtenció d'altres ajudes sol·licitades o concedides per a la mateixa finalitat per altres administracions o ens públics. En el cas que la sol·licitud o concessió d'altres ajudes s'efectue durant la tramitació de l'expedient, aquesta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
2. Cadascuna de les mesures recollides en el PDR-CV 2014-2020 serà incompatible amb altres mesures que perseguisquen els mateixos objectius i actuacions. Les actuacions objecte de les ajudes d'agroambient i clima i d'agricultura ecològica seran incompatibles amb altres règims d'ajuda que tinguen el mateix fi. Les ampliacions de superfície en compromisos vigents d'ajudes d'agroambient i clima i d'agricultura ecològica no podran tindre com a objecte superfícies que es troben prèviament incloses en un pla de reconversió o reestructuració de cultius.  
  
3. En una mateixa anualitat no podrà presentar-se, respecte a una parcel·la agrícola, més d'una sol·licitud de pagament acoblat. Per contra, el règim de pagament bàsic sí que resulta compatible amb els pagaments acoblats.  
4. En el cas de les ajudes contingudes en el PDR-CV 2014-2020, les despeses cofinançades pel FEADER no seran cofinançades mitjançant la contribució dels Fons Estructurals, del Fons de Cohesió o de qualsevol altre instrument financer comunitari.  
5. Les ajudes de la mesura d'agroambient i clima són incompatibles, per a un mateix titular, recinte i cultiu, amb les ajudes de la mesura d'agricultura ecològica.  
6. Les ajudes de la mesura d'agricultura ecològica són incompatibles, per a un mateix titular i la seua explotació, amb qualsevol de les ajudes de la mesura d'agroambient i clima.  
  
Apartat 10. Publicació d'informació sobre els beneficiaris  
S'informa els beneficiaris que, de conformitat amb l'article 113 del Reglament (UE) núm. 1306/2013, les seues dades seran publicades conformement a l'article 111 del dit Reglament i podran ser tractades per organismes d'auditoria i investigació de la Unió Europea i nacionals, per a salvaguardar els interessos financers de la Unió.  
Quant a les dades de caràcter personal, els beneficiaris podran exercir els drets reconeguts en la Directiva 95/46/CE, del Parlament Europeu i del Consell, de 24 d'octubre de 1995, relativa a la protecció de les persones físiques pel que fa al tractament de dades personals i a la lliure circulació d'aquestes dades. L'acceptació de la subvenció suposa per als beneficiaris l'autorització expressa a l'Agència Valenciana de Foment i Garantia Agrària per a la recollida, incorporació als respectius fitxers i tractament d'aquestes dades personals, així com per a la seua conservació durant els terminis previstos en les disposicions aplicables.  
  
  
Apartat 11. Circumstàncies per a la modificació de la resolució  
Tota alteració de les condicions de concessió de la subvenció podrà donar lloc a la modificació de la resolució de concessió.  
  
Apartat 12. Règim de recursos contra la present resolució de convocatòria  
Contra la present resolució, que posa fi a la via administrativa, pot interposar-se potestativament recurs de reposició davant el director de l'Agència Valenciana de Foment i Garantia Agrària, en el termini d'un mes, comptat des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o impugnar-se directament davant els jutjats contenciosos administratius en el termini de dos mesos comptats des de l'endemà de la publicació, d'acord amb el que preveuen els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.  
  
València, 11 d'abril de 2018.- El director de l'Agència Valenciana de Foment i Garantia Agrària: Francisco Rodríguez Mulero.